NAPISANO JE OVAKO (82 riječi):

Zahvaljujemo Vam se na iznesenim primjedbama koje se odnose na održavanje spomenika “krivi sat”.

Činjenica je da je zbog djelovanja atmosferalija došlo do djelimične razgradnje vezivnog materijala kojim su ploče spojene na betonski zid, te da je od strane neodgovornih pojedinaca izvršeno lijepljenje naljepnica i reklama na zid.

U sklopu radova redovnog održavanja komunalne opreme, koji su u toku i trenutno se odvijaju na dječijim igralištima u narednim danima će biti saniran i pomenuti zid.

Čišćenje istog od zalijepljenih naljepnica je izvršeno.

ZAR NE BI BILO LJEPŠE I ČITLJIVIJE OVAKO (66 riječi):

Hvala Vam što ste pisali o održavanju spomenika “krivi sat”.

Padavine utiču na to da se vezivni materijal kojim su ploče spojene na betonski zid djelimično razgradi, a neodgovorni pojedinci na zid lijepe naljepnice i reklame.

U toku su radovi redovnog održavanja komunalne opreme na dječijim igralištima, a u narednim danima će biti saniran i “krivi sat”.

Za početak, spomenik je očišćen od naljepnica i reklama.

PRIMJERI BIROKRATSKOG REGISTRA

|  |  |
| --- | --- |
| Birkoratski stil\* | Kako bi trebalo |
| “Zahvaljujemo Vam se na iznesenim primjedbama koje se odnose na…” | hvala vam što ste ukazali na/pisali o/  |
| “Činjenica je da je zbog djelovanja atmosferalija došlo do djelimične razgradnje” | Padavine su uticale da se djelimično razgradi |
| “…te da od strane neodgovornih pojedinaca izvršeno lijepljenje naljepnica i reklama na zid” | te da su nedogovrni pojedinci lijepili naljepnice i reklame na zid |
| “čišćenje istog od zalijepljenih naljepnica je izvršeno” | Zid je sada očišćen od naljepnica i reklama. |

\*Birokratski stil

Oni koji koriste ovakav jezik ne misle mnogo o komunikativnim (pa posljedično ni ostalim) potrebama građana. Ovaj stil karakterišu zvaničnost (zahvaljujemo vam se na iznesenim primjedbama), nerazumljivost (atmosferalije?!!), kompleksnost “Činjenica je da da je zbog djelovanja atmosferalija došlo do djelimične razgradnje…), nerazmljivost I sl.